rejauldu/bengali-wikipedia huggingface dataset:
ড্রামা ডেস্ক পুরস্কার হল ড্রামা ডেস্ক সংস্থা কর্তৃক মার্কিন মঞ্চনাটকে অনবদ্য অবদানের জন্য প্রদত্ত বার্ষিক পুরস্কার। ১৯৫৫ সাল থেকে নিউ ইয়র্ক থিয়েটারে অফ-ব্রডওয়ে এবং অফ-অফ-ব্রডওয়ে মঞ্চের সেরা কাজগুলোকে স্বীকৃতি প্রদানের লক্ষ্যে এই পুরস্কার প্রদান করা হয়। ১৯৬৮-৬৯ পুরস্কার আয়োজন থেকে ব্রডওয়ে মঞ্চনাটকগুলোকেও যুক্ত করা হয়। শুরুতে এই পুরস্কারের নাম ছিল ভার্নন রাইস পুরস্কার। ১৯৬৩-৬৪ পুরস্কার আয়োজনে এই নাম পরিবর্তন করে বর্তমান নাম রাখা হয়। ১৯৭৫ সাল থেকে পুরস্কার বিজয়ীদের সাথে মনোনীতদেন নামও ঘোষণা করা হয়।  পুরস্কারের বিভাগ অভিনয়ের পুরস্কার   মঞ্চনাটকে সেরা অভিনেতা  মঞ্চনাটকে সেরা অভিনেত্রী  মঞ্চনাটকে সেরা চরিত্রাভিনেতা  মঞ্চনাটকে সেরা চরিত্রাভিনেত্রী  সঙ্গীতনাট্যে সেরা অভিনেতা  সঙ্গীতনাট্যে সেরা অভিনেত্রী  সঙ্গীতনাট্যে সেরা চরিত্রাভিনেতা  সঙ্গীতনাট্যে সেরা চরিত্রাভিনেত্রী  সেরা একক অভিনয়  মঞ্চ ও কলাকুশলী বিভাগ   সেরা সঙ্গীতনাট্য  সেরা পুনরুজ্জীবিত সঙ্গীতনাট্য  সেরা সঙ্গীতনাট্যের পরিচালক  সেরা সঙ্গীতনাট্যের বই  সেরা সঙ্গীত  মঞ্চনাটকে সেরা সঙ্গীত  সেরা গীত  সেরা ঐকতান বাদকদল  সেরা নৃত্য পরিচালনা  সঙ্গীতনাট্যে সেরা দৃশ্য পরিকল্পনা  সঙ্গীতনাট্যে সেরা পোশাক পরিকল্পনা  সঙ্গীতনাট্যে সেরা আলোক পরিকল্পনা  সঙ্গীতনাট্যে সেরা শব্দ পরিকল্পনা  সেরা মঞ্চনাটক  সেরা পুনরুজ্জীবিত মঞ্চনাটক  সেরা মঞ্চনাটকের পরিচালক  মঞ্চনাটকে সেরা দৃশ্য পরিকল্পনা  মঞ্চনাটকে সেরা পোশাক পরিকল্পনা  মঞ্চনাটকে সেরা আলোক পরিকল্পনা  মঞ্চনাটকে সেরা শব্দ পরিকল্পনা  অদ্বিতীয় মঞ্চ অভিজ্ঞতা  সেরা গীতি-নৃত্য-নাট্য  সেরা প্রক্ষেপন পরিকল্পনা  সেরা পুতুলনাচ পরিকল্পনা  বিশেষ পুরস্কার  ড্রামা ডেস্ক বিশেষ পুরস্কার  সেরা অভিনয়শিল্পীদল  বাতিলকৃত পুরস্কার   সেরা পরিচালক  সেরা পুনরুজ্জীবিত নাটক  সেরা সেট পরিকল্পনা  সেরা পোশাক পরিকল্পনা  সেরা আলোক পরিকল্পনা  সেরা শব্দ পরিকল্পনা  আরও দেখুন  টনি পুরস্কার  ওবি পুরস্কার  ড্রামা লীগ পুরস্কার  থিয়েটার ওয়ার্ল্ড পুরস্কার  তথ্যসূত্র  বহিঃসংযোগ    বিষয়শ্রেণী:১৯৫৫-এ প্রবর্তিত পুরস্কার বিষয়শ্রেণী:১৯৫৫-এ নিউ ইয়র্কে (রাজ্য) প্রতিষ্ঠা
মালেথু সরলা দেবী (জন্ম: অক্টোবর, ১৯৪৩) একটি ভারতীয় জাতীয় কংগ্রেস নেতা, যিনি ২০০১ সালে কেরাল বিধানসভায় আরানমুলার (রাজ্য বিধানসভা কেন্দ্র) প্রতিনিধিত্ব করেছিলেন    প্রথম জীবন এবং রাজনৈতিক জীবন  দেবী কোচু কেসভা পিল্লাই এবং পার্বতী পিল্লাইয়ের কন্যা হিসাবে জন্মগ্রহণ করেছিলেন। তিনি একজন স্নাতকোত্তর এবং একজন শিক্ষক ছিলেন। তিনি কেপিসি, সর্বভারতীয় মহিলা কংগ্রেস জেলা কমিটি এবং আরানমুলা গ্রাম পঞ্চায়েতের সদস্য ছিলেন। তিনি কেরালা রাজ্য সামাজিক সুরক্ষা বোর্ডে (কেএসএসএসবি) এবং কানফিডের সাধারণ সম্পাদক হিসাবেও কাজ করেছেন। কে করুণাকরণ যখন ডিআইসি গঠন করেন, তখন নতুন দলে যোগ দিতে তিনি তার বিধায়ক পদ থেকে পদত্যাগ করেছিলেন।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ বিষয়শ্রেণী:কেরলের রাজনীতিতে নারী বিষয়শ্রেণী:কেরল বিধানসভার সদস্য ২০০১-২০০৬ বিষয়শ্রেণী:২১শ শতাব্দীর ভারতীয় নারী রাজনীতিবিদ
আশুতোষ ভরদ্বাজ (১৯১৪ - ১৬ এপ্রিল, ১৯৯৩) একজন বাঙালী ব্রিটিশ বিরোধী স্বাধীনতা সংগ্রামী, সাম্যবাদী কর্মী ও মুক্তিযোদ্ধা। তার পিতার নাম ছিল উমাচরণ ভরদ্বাজ, মাতা অন্নদাসুন্দরী দেবী, আশুতোষ ভরদ্বাজের জন্ম হয় বাংলাদেশের গোপালগঞ্জ জেলার [[কোটালিপাড়া উপজেলা|কোটালিপাড়ায়।   বিপ্লবী কর্মকাণ্ড  কোটালিপাড়া ইউনিয়ন ইনস্টিটিউশনে পড়ার সময়েই বিপ্লবীদের সাহচর্যে আসেন। ১৯৩৫ খ্রিষ্টাব্দে কোটালিপাড়ার একটি রাজনৈতিক হত্যা মামলায় যুক্ত থাকার অভিযোগে গ্রেপ্তার হয়ে যাবজ্জীবন কারাদন্ডে দণ্ডিত হন ও আন্দামানে পাঠানো হয় তাকে। সেলুলার জেলে থাকাকালীন মার্ক্সবাদের প্রতি আকৃষ্ট হন এবং সেখানে গঠিত কমিউনিস্ট কনসলিডেশনে যোগ দেন।   সাম্যবাদী আন্দোলন  তিনি ১৯৪৬ খ্রিষ্টাব্দে মুক্তি পাওয়ার পর ভারতের কমিউনিস্ট পার্টির সদস্য হন এবং পার্টির নির্দেশে ফরিদপুরে যান সংগঠনের কাজে। এই সংগঠনের কাজ আমৃত্যু করে গেছেন, দেশভাগের পরে তিনি ভারতে আসেননি। বাংলাদেশ কমিউনিস্ট পার্টির একজন সক্রিয় সদস্য হিসেবে বহুবার কারারুদ্ধ হয়েছেন, তার জীবনের ৩১ বছর জেলে কেটেছে। তেভাগা আন্দোলনে অংশ নিয়ে রাজশাহী সেন্ট্রাল জেলের কুখ্যাত খাপড়া ওয়ার্ডে বন্দী ছিলেন। ১৯৫০ সালের ২৪ এপ্রিল নিরস্ত্র রাজবন্দীদের ওপর গুলিচালনার ঘটনায় মারাত্মকভাবে আহত হয়েছিলেন তিনি। এইদিনই কারারক্ষীর গুলিতে শহীদ হন বিজন সেন, আনোয়ার হোসেন (ছাত্র নেতা), কম্পরাম সিং, হানিফ সেখ সহ সাতজন কমিউনিস্ট বিপ্লবী।   মুক্তিযুদ্ধ ও স্বাধীন বাংলাদেশ  প্রবীন বয়েসেও বিপ্লবী আশুতোষ ভরদ্বাজ বাংলাদেশের স্বাধীনতা যুদ্ধে অংশ নেন। ১৯৭১ সালে ন্যাপ-কমিউনিস্ট পার্টি-ছাত্র ইউনিয়ন সমন্বয়ে গঠিত বনগাঁ ক্যাম্প ইনচার্জের দায়িত্ব পালন করেছেন সাহসের সাথে। স্বাধীন বাংলাদেশ গঠনের পর তিনি ফরিদপুর জেলা কমিউনিস্ট পার্টির সম্পাদক নির্বাচিত হয়েছিলেন। সর্বজনশ্রদ্ধেয় ও প্রজ্ঞাবান সাম্যবাদী নেতা হিসেবে তার সুখ্যাতি ছিল। বাংলাদেশ পূনর্গঠনের কাজে তার অবদান রয়েছে।   মৃত্যু  বিপ্লবী আশুতোষ ভরদ্বাজ অকৃতদার ছিলেন। ১৬ এপ্রিল, ১৯৯৩ সালে তিনি মারা যান।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:গোপালগঞ্জ জেলার ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
সৈয়দ আহমেদ আগা (১৯১০-১৯৮৪) ছিলেন একজন ভারতীয় রাজনীতিবিদ এবং প্রাক্তন প্রশাসনিক কর্মকর্তা। তিনি সংসদ সদস্য হিসেবে ভারতের চতুর্থ এবং পঞ্চম লোকসভায় নির্বাচিত হয়েছিলেন। তিনি ১৯৬৭ থেকে ১৯৭০ সাল পর্যন্ত বারামুল্লা সংসদীয় আসনের প্রতিনিধিত্ব করেছিলেন। এরপর ১৯৭০ সালের মে মাসে পুনরায় নির্বাচিত হন। তিনি ভারতীয় জাতীয় কংগ্রেস রাজনৈতিক দলের সাথে যুক্ত ছিলেন।   জীবন এবং পটভূমি  আগা ১৯১০ সালে শ্রীনগরে জন্মগ্রহণ করেন।  আগা ১৯৬৫ সাল পর্যন্ত জম্মু ও কাশ্মীর প্রশাসনিক পরিষেবায় দায়িত্ব পালন করেন এবং পরবর্তীতে তিনি ১৯৬৫ থেকে ১৯৬৭ সাল পর্যন্ত জম্মু ও কাশ্মীর পাবলিক সার্ভিস কমিশনের সদস্য হিসেবে দায়িত্ব পালন করেন।  সাধারণ নির্বাচনে প্রতিদ্বন্দ্বিতা করার আগে, তিনি জম্মু ও কাশ্মীর রাজ্যের বিভিন্ন দপ্তর পরিচালনা করেছিলেন এবং খাদ্য বিভাগের পরিচালক এবং খাদ্য সংগ্রহ ও বিতরণ কমিটির সদস্য-সচিব হিসেবে দায়িত্ব পালন করেছিলেন।  তিনি জম্মু ও কাশ্মীর সরকারের স্বাস্থ্য, শিক্ষা -কর্ম (PHE), সমবায় এবং স্বরাষ্ট্র বিভাগের পল্লী উন্নয়ন পরিচালক এবং সচিব ছিলেন।  ১৯৭০ সালে জাতিসংঘের ২৫তম অধিবেশনে আগা ভারতের স্থায়ী মিশনের অন্যতম সদস্য ছিলেন। তিনি খুবই সৎ এবং পরিশ্রমী ছিলেন। তিনি স্বাস্থ্য ও শিক্ষার উন্নতি করেছিলেন।   মৃত্যু  তিনি ১৯৮৪ সালে মারা যান।   তথ্যসূত্র   বিষয়শ্রেণী:১৯৮৪-এ মৃত্যু বিষয়শ্রেণী:শ্রীনগরের রাজনীতিবিদ বিষয়শ্রেণী:১৯১০-এ জন্ম বিষয়শ্রেণী:পঞ্চম লোকসভার সদস্য বিষয়শ্রেণী:মৃত্যুর সাল অনুপস্থিত বিষয়শ্রেণী:চতুর্থ লোকসভার সদস্য বিষয়শ্রেণী:কাশ্মীরি রাজনীতিবিদ বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
সেন্ট পিটার্স‌ গির্জা জার্মানির মিউনিখে অবস্থিত রোমান ক্যাথলিক গির্জা। এটি মিউনিখের সবচেয়ে পুরনো পেরিশ গির্জা। স্থানীয়ভাবে গির্জাটি আল্টার পিটার বা পুরনো পিটার নামে পরিচিত। গির্জাটি পিটার্সবার্গ‌ল নামক পাহাড়ে অবস্থিত, যা মিউনিখের ঐতিহাসিক পুরনো শহরের একমাত্র উল্লেখযোগ্য উচু স্থান।  ইতিহাস ১১৫৮ সালে মিউনিখ শহর প্রতিষ্ঠার পূর্বে এখানে একটি প্রাক-মিরোভিঞ্জিয় গির্জা ছিল। ৮ম শতাব্দীতে পুরোহিতরা গির্জার পাশে পিটার্সবার্গ‌ল পাহাড়ে বসবাস করতেন। ১২শ শতাব্দীর শেষের দিকে ব্যাভারিয়ার রোমানস্ক শৈলীর একটি নতুন গির্জা এখানে নির্মিত হয়। ১৩২৭ সালের অগ্নিকান্ডের পূর্বে এটি গোথিক শৈলীতে বর্ধিত করা হয়। অগ্নিকান্ডের সময় স্থাপনাটি ধ্বংস হয়ে যায়।  পুনর্নির্মাণের পর ১৩৬৮ সালে গির্জাটি উন্মুক্ত করা হয়। ১৭শ শতাব্দীর শুরুর দিকে এখানে রেনেসাঁ শৈলীর নতুন চূড়া ও নতুন বারোক কয়ার স্থাপন করা হয়।  গির্জার অভ্যন্তরে একটি উচু বেদি রয়েছে। ভাস্কর এরাসমাস গ্রাসের এখানে সন্ত পিটারের প্রতিকৃতি তৈরি করেছেন। অন্যান্য শিল্পকর্মের মধ্যে রয়েছে জেন পোল্যাকের পাঁচটি গোথিক চিত্র এবং ইগনাস গুনথারের নির্মিত কয়েকটি বেদি। ভেতরের ছাদে জোহান ব্যাপটিস্ট জিমেরমানের আঁকা ফ্রেস্কো ১৯৯৯-২০০০ সালে সংস্কার করা হয়েছিল।  সেন্ট পিটার্স‌ গির্জা মিউনিখের সবচেয়ে পুরনো লিপিবদ্ধ পেরিশ গির্জা। ধারণা করা হয় যে এটিই শহরের উৎসস্থল।  সময়সূচী গ্রীষ্মকালে সোম থেকে শুক্রবার সকাল ৯:০০ থেকে সন্ধ্যা ৬:৩০ পর্যন্ত এবং শনি, রবি ও বন্ধের দিন সকাল ১০:০০ থেকে সন্ধ্যা ৬:৩০ পর্যন্ত চালু থাকে। শীতকালে সোম থেকে শুক্রবার সকাল ৯:০০ থেকে বিকেল ৫:৩০ পর্যন্ত এবং শনি, রবি ও বন্ধের দিন সকাল ১০:০০ থেকে বিকাল ৫:৩০ পর্যন্ত চালু থাকে।  চিত্রশালা  তথ্যসূত্র  বহিঃসংযোগ   360° View from the Tower of St Peter's Church  St Peter's Church - photos & infos (German)  Der Alte Peter   বিষয়শ্রেণী:মিউনিখের বারোক স্থাপত্য বিষয়শ্রেণী:মিউনিখের গোথিক স্থাপত্য বিষয়শ্রেণী:মিউনিখের দর্শনীয় স্থান বিষয়শ্রেণী:মিউনিখের রোমান ক্যাথলিক গির্জা
কসোভো অলিম্পিক কমিটি (; এছাড়াও সংক্ষেপে আইওসি কোড কেওএস দ্বারা পরিচিত) হলো কসোভোর জাতীয় অলিম্পিক কমিটি। এই সংস্থাটির ১৯৯২ সালে প্রতিষ্ঠিত হয়েছে; প্রতিষ্ঠার ২২ বছর পর ২০১৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কসোভোর প্রিস্টিনায় অবস্থিত।  বর্তমানে কসোভো অলিম্পিক কমিটির সভাপতির দায়িত্ব পালন করছেন ইসমেত ক্রাস্নিকি, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন বেসিম আলিতি।  ইতিহাস ১৯৯২ সালে কসোভোর বহু-ক্রীড়ার সর্বোচ্চ সংস্থা হিসেবে কসোভো অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় চব্বিশ বছর পর কসোভো ২০১৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে কসোভো  তথ্যসূত্র  বহিঃসংযোগ     এএনওসিতে কসোভো অলিম্পিক কমিটি   অলিম্পিডিয়ায় কসোভো অলিম্পিক কমিটি   অলিম্পিক.কমে কসোভো অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে কসোভো বিষয়শ্রেণী:কসোভোর ক্রীড়া পরিচালনা পরিষদ বিষয়শ্রেণী:১৯৯২-এ কসোভোতে প্রতিষ্ঠিত বিষয়শ্রেণী:১৯৯২-এ প্রতিষ্ঠিত ক্রীড়া সংস্থা
বৈশালী ডালমিয়া হলেন নির্মাণ সংস্থা এমএল ডালমিয়া অ্যান্ড কোং লিমিটেডের পরিচালক।  তিনি পশ্চিমবঙ্গ বিধানসভার প্রাক্তন সদস্য। ২০১৬ থেকে এপ্রিল ২০২১ পর্যন্ত তিনি বালি বিধানসভা কেন্দ্রের প্রতিনিধিত্ব করেছিলেন। তিনি ভারতীয় ক্রিকেট প্রশাসক এবং ব্যবসায়ী জগমোহন ডালমিয়ার কন্যা।  তিনি তার বাবার মৃত্যুর পরপরই ২০১৬ সালে রাজনীতিতে যোগ দিয়েছিলেন এবং সর্বভারতীয় তৃণমূল কংগ্রেসে যোগদান করেছিলেন, প্রায় সঙ্গে সঙ্গেই তাকে বালি বিধানসভা কেন্দ্র থেকে বিধানসভা নির্বাচনে প্রতিদ্বন্দ্বিতা করার জন্য মনোনয়ন দেওয়া হয়েছিল এবং পরবর্তীকালে রাজ্য বিধানসভায় নির্বাচিত হয়েছিলেন। ৩০শে জানুয়ারি, ২০২১ সালে তিনি নতুন দিল্লিতে অমিত শাহের উপস্থিতিতে রাজীব বন্দ্যোপাধ্যায়, প্রবীর ঘোষাল, রথিন চক্রবর্তী এবং রুদ্রনীল ঘোষের সাথে ভারতীয় জনতা পার্টিতে যোগদান করেছেন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:হাওড়ার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
নাভাহো ( ব্রিটিশ ইংরেজি: Navaho ; বা  ) হল দক্ষিণ-পশ্চিম মার্কিন যুক্তরাষ্ট্রে বসবাসকারী একটি আদিবাসী জাতি। ২০২১ সালের হিসাব অনুযায়ী ৩৯৯৪৯৪ জনেরও বেশি নথিভুক্ত উপজাতীয় সদস্যসহ নাভাহো জাতি মার্কিন যুক্তরাষ্ট্রের বৃহত্তম স্বীকৃত উপজাতি। Becenti, Arlyssa. Navajo Times 26 April 2021 (retrieved 26 April 2021)"Arizona's Native American Tribes: Navajo Nation."   থাম্ব|কয়েকজন নাভাহো নেতা    উপরন্তু মার্কিন যুক্তরাষ্ট্রে অন্যান্য উপজাতির তুলনায়  নাভাহো জাতির সবচেয়ে বেশি সংরক্ষণ রয়েছে। নাভাহোরা অ্যারিজোনা, ইউটা ও নিউ মেক্সিকোতে প্রায় ২৭৩২৭ বর্গমাইল ভূমি জুড়ে বসবাস করে। নাভাহো রিজার্ভেশন পশ্চিম ভার্জিনিয়া রাজ্যের চেয়ে সামান্য বড়। সমগ্র অঞ্চল জুড়ে নাভাহো ভাষায় কথা বলা হয় এবং বেশিরভাগ নাভাহো ইংরেজিতেও কথা বলতে পারেন। সর্বাধিক নাভাহো জনসংখ্যাসমৃদ্ধ রাজ্যগুলি হল, অ্যারিজোনা (১৪০২৬৩) এবং নিউ মেক্সিকো (১০৮৩০৬)। নথিভুক্ত নাভাহো জনসংখ্যার তিন-চতুর্থাংশেরও বেশি এই দুই রাজ্যে বাস করে। American Factfinder, United States Census Bureau    তথ্যসূত্র   বিষয়শ্রেণী:নাভাহো ব্যক্তি বিষয়শ্রেণী:অ্যারিজোনার আদি মার্কিন ইতিহাস বিষয়শ্রেণী:নিউ মেক্সিকোর আদি মার্কিন ইতিহাস বিষয়শ্রেণী:উতাহের আদি মার্কিন ইতিহাস
নাগপত্তনম (; মূল বানান নাগপট্টিনম) হল ভারতের তামিলনাড়ু রাজ্যর একটি শহর এবং নাগপত্তনম জেলার প্রশাসনিক সদর শহর। শহরটি মধ্যযুগীয় চোল সময়কালে (খ্রিস্টীয় নবম থেকে দ্বাদশ শতাব্দী) প্রসিদ্ধি লাভ করে এবং বাণিজ্য ও পূর্ব-সীমান্ত নৌ অভিযানের জন্য তাদের গুরুত্বপূর্ণ বন্দর হিসাবে কাজ করে। নাগাপত্তিনমের চূড়ামণি বিহার  প্রথম রাজরাজ চোল সহায়তায় সৈলেন্দ্র রাজবংশের শ্রীবিজয় রাজা শ্রী মারা বিজয়তঙ্গাবর্মন কর্তৃক নির্মিত হয়, সেই সময়ে একটি গুরুত্বপূর্ণ বৌদ্ধ কাঠামো ছিল। নাগাপত্তনমে পর্তুগিজরা বসতি স্থাপন করে এবং পরে, ডাচদের অধীনে এটি ১৬৬০ সাল থেকে ১৭৮১ সাল পর্যন্ত ডাচ করোমন্ডলের রাজধানী হিসাবে দায়িত্ব পালন করে। ১৭৮১ সালের নভেম্বর মাসে শহরটি ব্রিটিশ ইস্ট ইন্ডিয়া কোম্পানির দ্বারা দখল করা হয়। এটি ব্রিটিশদের মাদ্রাজ প্রেসিডেন্সীর অধীনে ১৭৯৯ সাল থেকে ১৮৪৫ সাল পর্যন্ত তাঞ্জোর জেলার রাজধানী হিসাবে দায়িত্ব পালন করে। এটি স্বাধীন ভারতে তাঞ্জোর জেলার একটি অংশ হিসাবে অব্যাহত ছিল। শহরটিকে ১৯৯১ সালে সদ্য নির্মিত নাগপত্তনম জেলার সদর দফতর করা হয়। নাগপত্তনম একটি প্রথম শ্রেণির পৌরসভা দ্বারা পরিচালিত হয়, ২০১১ সাল পর্যন্ত যার আয়তন ছিল ১৭.৯২ বর্গ কিমি (৬.৯২ বর্গ মাইল) এবং জনসংখ্যা ছিল ১,০২,৯০৫ জন।  নাগপত্তনম তাঞ্জাবুর ও কুম্ভকোণমেহ পরে বদ্বীপ অঞ্চলের তৃতীয় বৃহত্তম শহর।  নাগপত্তনমের বেশিরভাগ মানুষ সমুদ্র বাহিত বাণিজ্য, মৎস্য-শিকার, কৃষি ও পর্যটনের কাজে নিযুক্ত রয়েছে। কায়রোহানস্বামী মন্দির ও সৌন্দররাজপেরুমাল মন্দির হল নাগাপত্তিনমের প্রধান হিন্দু তীর্থস্থান। নাগাপত্তিনমের জন্য পর্যটনের ভিত্তি গুলি হল সিক্কাল, ভেলানকান্নি, পুম্পুহার, কোডিয়াক্করাই, বেদারাণ্যম ও থারঙ্গম্বদী। শহরটিতে রেল ও সমুদ্র পরিবহন ব্যবস্থা থাকলেও সড়কপথ নাগাপত্তিনমের পরিবহনের প্রধান মাধ্যম।  তথ্যসূত্র  বহিঃসংযোগ  বিষয়শ্রেণী:ভারতের বন্দরনগরী বিষয়শ্রেণী:সাবেক পর্তুগিজ উপনিবেশ বিষয়শ্রেণী:নাগাপত্তিনম জেলার শহর বিষয়শ্রেণী:তামিলনাড়ুর শহর ও নগর
.এএল হল আলবেনিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আলবেনিয়ার ইলেক্ট্রনিক ও পোস্টাল যোগাযোগ কর্তৃপক্ষ (একেইপি) এটি নিয়ন্ত্রণ করে থাকে। শুধু আলবেনিয়ার নাগরিক ও আলবেনিয়া ভিত্তিক কম্পানি গুলো .এএল ডোমেইন নাম নিবন্ধনের সুযোগ পায়। বিদেশীরা বিভিন্ন প্রক্সি-রেজিস্ট্রার বা বিশ্বস্ত হোস্ট (যেমনঃ হোস্ট.এএল বা ডট.এএল) এর কাছ থেকে নিবন্ধনের সুযোগ পায়।   দ্বিতীয় স্তরের নিবন্ধন  পূর্বে সরাসরি .এএল এর অধীনে অথবা সরাসরি দ্বিতীয় স্তরে নিবন্ধনের সুযোগ ছিলনা কিন্তু সরাসরি .এএল এর অধীনে কিছু ডোমেইন নাম ছিল যেমন, ইউনিটি.এএল (uniti.al), তিরানা.এএল (tirana.al), সোরোস.এএল (soros.al), ইউপিটিএএল (upt.al) ও ইনিমা.এএল (inima.al)।   তৃতীয় স্তরে নিবন্ধন  তৃতীয় স্তরের নিবন্ধন সাধারণত দ্বিতীয় স্তরের অধীনে করা যায় কিন্তু স্রামপ্রতিক সময়ে সরাসরি .এএল এর অধীনে অনেক ডোমেইন নাম দেখা যায়।   হুইজ সার্ভার  .এএল এর সরাসরি কোন হুইজ সার্ভার নেই। ডোমেইন নাম খালি আছে কিনা তা দেখার জন্য https://web.archive.org/web/20141028114412/http://www.akep.al/en/kerkoni-domain এই সাইটটি ব্যবহার করতে হয়।   বহিঃসংযোগ   IANA .al whois information   AKEP Official website of Registering Authority (AKEP)  WebHost.al  .al domains registration service and proxy registrar.  বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
বাংলাদেশ বুদ্ধিস্ট ফেডারেশন হচ্ছে বাংলাদেশে বসবাসকারী বৌদ্ধদের ধর্মীয়, সাংস্কৃতিক ও সামাজিক কর্মকাণ্ড পরিচালনার উদ্দেশ্যে প্রতিষ্ঠিত একটি সংস্থা। সংস্থাটি প্রাথমিকভাবে ১৯৮১ সালে রাজধানী ঢাকায় প্রতিষ্ঠিত হয়। প্রতিষ্ঠালগ্নে এই সংস্থাটির নাম ছিল ‘ঢাকা আন্তর্জাতিক বৌদ্ধ বিহার নির্মাণ কমিটি’। তখন এই সংস্থাটির ২৫ সদস্য বিশিষ্ট একটি কমিটি গঠন করা হয়। উক্ত কমিটির সভাপতি ছিলেন এস.কে চৌধুরী এবং সাধারণ সম্পাদক ছিলেন বিশ্বপতি বড়ুয়া। পরবর্তীতে ১৯৮৪ সালে সংস্থাটির নাম পরিবর্তন করে বাংলাদেশ বুদ্ধিস্ট ফেডারেশন রাখা হয়।  একই বছরের নভেম্বর মাসে গণপ্রজাতন্ত্রী বাংলাদেশ সরকারের সমাজকল্যাণ বিভাগে সংস্থাটি নিবন্ধিত হয়েছিল। এর সদর দপ্তর ঢাকার মেরুল বাড্ডায় আন্তর্জাতিক বৌদ্ধ বিহারে অবস্থিত।  প্রতিষ্ঠালগ্ন থেকেই এই সংস্থাটি রাজধানী ঢাকাসহ বাংলাদেশের বিভিন্ন স্থানের শীর্ষস্থানীয় পেশাজীবী ব্যক্তিদের কাছ থেকে সাহায্য সহযোগিতা পেয়ে আসছে।ধর্মীয় দিক ছাড়াও বাংলাদেশে বসবাসকারী বৌদ্ধ সম্প্রদায়ের মানুষদের বিভিন্ন জাতীয় স্বার্থ রক্ষায় কাজ নিরলসভাবে কাজ করে আসছে।  এই সংস্থাটি প্রচেষ্টায় এবং একক তত্ত্বাবধায়নে রাজধানী ঢাকার মেরুল বাড্ডায় ১৯৮১ সালে ঢাকা আন্তর্জাতিক বৌদ্ধ বিহার প্রতিষ্ঠিত হয়। এছাড়াও 'ন্যাশনাল বুদ্ধিস্ট ইয়ুথ ফেডারেশন' নামে সংস্থাটির একটি যুবসংগঠন রয়েছে।  উদ্দেশ্য   এই সংস্থার মূল উদ্দেশ্য গুলো হলো:  বাংলাদেশের মানুষের মধ্যে গৌতম বুদ্ধের অহিংসা, সাম্য, করুণা ও মৈত্রীর বাণী প্রচার করা।  বাংলাদেশে বসবাসরত বৌদ্ধ ধর্মীয় মানুষদের সাংস্কৃতিক ও সামাজিক ঐতিহ্য রক্ষা করা। বাংলাদেশের বৌদ্ধদের মধ্যে তাদের ধর্ম প্রচার এবং ধর্ম শিক্ষা প্রদান করা।  বৌদ্ধ সম্প্রদায়ের মানুষদের বিভিন্ন জাতীয় এবং আর্থসামাজিক কর্মকাণ্ডে অংশগ্রহণ নিশ্চিত করা।  বৌদ্ধদের মধ্যে শিশু নারী এবং বয়স্ক শিক্ষার প্রসার ঘটানো।  কারিগরি প্রশিক্ষণের মাধ্যমে পদ্ধতির স্বাবলম্বী হিসেবে গড়ে তোলা।  সার্বিকভাবে প্রথম সম্প্রদায়ের মানুষদের মধ্যে জনহিতকর কাজের প্রসার ঘটানো।   প্রকাশনা  এই সংস্থাটির সর্বপ্রথম স্মরণিকা নামে একটি  বার্ষিক মুখপত্র প্রকাশ করে। পরবর্তীতে এর নাম পরিবর্তিত হয়ে যায়। বর্তমানে বাংলাদেশ বুদ্ধিস্ট ফেডারেশনের মুখ্য বার্ষিক মুখপত্রের নাম দীপঙ্কর। শ্রীজ্ঞান অতীশ দীপঙ্করের নামানুসারে এর নামকরণ করা হয়।   শিক্ষাবৃত্তি প্রদান  এই সংস্থাটি প্রতিবছরই উল্লেখযোগ্য সংখ্যক মেধাবী শিক্ষার্থীদের শিক্ষাবৃত্তি প্রদান করে থাকে। এই বৃত্তির নাম হচ্ছে নিরোধ-শান্তা শিক্ষাবৃত্তি। সংস্থাটির সদর দপ্তর মেরুল বাড্ডায় অবস্থিত আন্তর্জাতিক বৌদ্ধবিহারে প্রতিবছরই জাকজমকপূর্ণ অনুষ্ঠানের মাধ্যমে শিক্ষার্থীদের হাতে বৃত্তির চেক দেওয়া হয়ে থাকে। বর্তমানে এই বৃত্তি হিসেবে প্রত্যেককে আট হাজার টাকা করে দেয়া হয়।    তথ্যসূত্র   বিষয়শ্রেণী:১৯৮১-এ প্রতিষ্ঠিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। কপিরাইট লঙ্ঘন। ~ যুদ্ধমন্ত্রী আলাপ ০৫:৫৬, ২ ডিসেম্বর ২০২০ (ইউটিসি) ইবরাহীম তশ্না   – (অপসারণের প্রস্তাবনা দেখুনলগ দেখুন) () মৌলিক গবেষণাযুক্ত অথবা যাচাইবিহীনভাবে উল্লেখযোগ্য দাবি করা হয়েছে। নিবন্ধটির বর্ণনা ভঙ্গি উইকিপিডিয়ার বিশ্বকোষীয় বর্ণনা ভঙ্গি প্রতিফলিত করেনি। ~মহীন (আলাপ) ১৩:০১, ১৯ অক্টোবর ২০২০ (ইউটিসি)  রাখুন, ব্যক্তি মারা গেছেন একশত বছর আগে, ফলে এখন অনলাইন সূত্র পাওয়া যাবে না। বই-পুস্তক হল ভরসা। নিবন্ধে বাংলা একাডেমিসহ বিভিন্ন বইয়ের সূত্র আছে। বর্ণনা ভঙ্গি অন্য বিষয় ও তা ঠিক করে নিলেই হল। --আফতাবুজ্জামান (আলাপ) ০০:১৬, ২৫ অক্টোবর ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|বিষ্ণুদুতগণ অজামিলের আত্মাকে যমদূত (ডানে) থেকে উদ্ধার করেন।|320x320px যমদূত () হলো হিন্দুধর্ম অনুসারে মৃত্যুর বার্তাবাহক, যমের প্রতিনিধি, পাতাল বা অধোলোকের দেবতা। মোক্ষ লাভ করতে পারেনি এমন ব্যক্তিদের বিদেহী আত্মাকে তারা যমলোকে নিয়ে যায়।  পৌরাণিক কাহিনী অজামিলের কাহিনী অজামিলের কাহিনীতে যমদূতের বৈশিষ্ট্য প্রধানত। অজামিলকে একজন ব্রাহ্মণ হিসেবে বর্ণনা করা হয়েছে যিনি একবার কুশঘাস সংগ্রহ করতে জঙ্গলে বেরিয়েছিলেন। পথিমধ্যে অজামিল এক সুন্দরী শূদ্র মহিলার সাথে দেখা করলেন এবং কর্তব্য অবহেলা করে ব্রাহ্মণ তাকে বিয়ে করেন। তাদের দশজন সন্তানের জন্ম নেয়। তিনি যখন মৃত্যুশয্যায় ছিলেন, যমদূতগণ যখন তাকে নরকে নিয়ে যাওয়ার জন্য অপেক্ষা করছিলেন, তখন তিনি তাঁর প্রিয় পুত্র নারায়ণের নাম ধরে ডাকলেন, যা বিষ্ণুর উপাধিও ছিল। এতে, বিষ্ণুদূতগণ যমদূতদের অজামিলকে নরকে নিয়ে যেতে বাধা দেয়। বিষয়টি বিতর্কিত, যমদূতগণ ব্রাহ্মণকে যমের সাথে শ্রোতাদের কাছে নিয়ে আসেন এবং গল্পটি শুনে মৃত্যুর দেবতা নিশ্চিত করেন যে বিষ্ণুদুতগণ ডানদিকে ছিলেন, যার উপরে বিষ্ণুদূতগণ বিষ্ণুর মহিমাকে প্রশংসা করেছিলেন। এই কিংবদন্তিটি এই বিশ্বাসের উৎপত্তি যে যমদূতগণ বৈষ্ণবদের থেকে দূরে সরে যান, অথবা যমলোকের পরিবর্তে তাকে বৈকুণ্ঠে নিয়ে যান।  আরও দেখুন  যম  নরক  তথ্যসূত্র  বিষয়শ্রেণী:হিন্দু পুরাণে মানবেতর জাতি বিষয়শ্রেণী:মৃত্যুর দেবতা
প্রেমীদের উদ্যান ( (Siraharneri Aygi)) একটি সর্বসাধারণের জন্য উদ্যান, বাঘরায়ন এভিনিউ ইয়েরেভান আর্মেনিয়াতে অবস্থিত। এটি কেন্ট্রন জেলার শহরের মাঝামাঝি ২.৫ হেক্টর এলাকা জুড়ে বিস্তৃত। ২০০৫-২০০৮ সালের মধ্যে উদ্যানটি পুরোপুরি পুনর্নির্মাণ করা হয় এবং নভেম্বর ২০০৮ সালে 'বোগোসিয়ান ফাউন্ডেশন' শীর্ষক উপদেষ্টা অ্যালবার্ট বোগোসিয়ানের উদ্যোগে পুনরায় চালু করা হয়।  সংক্ষিপ্ত বিবরণ thumb|left|প্রেমীদের উদ্যানে জলাশয় এবং আচার্যজুর ক্যাফে অষ্টাদশ শতকে উদ্যানটি  কোজর্ন উদ্যান  নামে পরিচিত ছিল, পুরানো ইয়েরেভানের উত্তর-পশ্চিমাঞ্চলীয় উপনগর কোজর্ন জেলার নামকরণে করা হয়। এটি তার মধ্যযুগীয় কবরস্থান এবং তার চ্যাপেল জন্য সুপরিচিত ছিল।  দ্বিতীয় বিশ্বযুদ্ধের পর, উদ্যানটি ১৯৪৯ সালে পুনরায় ডিজাইন করা হয় এবং প্রখ্যাত রাশিয়ান কবি আলেকজান্ডার পুশিন ১৫০তম বার্ষিকী উদ্‌যাপনের অংশ হিসেবে আর্মেনীয় সোভিয়েত সমাজতান্ত্রিক প্রজাতন্ত্রের মন্ত্রী পরিষদের সিদ্ধান্তের দ্বারা  পুস্কিন উদ্যান  নামকরণ করা হয়। এর পরে ১৯৭০ সালে, সোভিয়েত ইউনিয়নের সদস্য দেশগুলির বন্ধুত্বের প্রতি শ্রদ্ধা হিসাবে উদ্যানটি বরকেমুতহান (বন্ধুত্ব) নামকরণ করা হয়। ১৯৯৫ সালে, আর্মেনিয়া প্রজাতন্ত্রের স্বাধীনতা অনুসরণ করে, ইয়েরেভান সিটি কাউন্সিলের সিভিল প্রতিনিধিদের সভাপতির সিদ্ধান্তে, উদ্যানটি  প্রেমীদের উদ্যান ইয়েরেভান  নামকরণ করা হয়, এই সত্যের ভিত্তিতে যে বিংশ শতাব্দীর দ্বিতীয়ার্ধে বহু দম্পতিদের প্রিয় মিলনস্থল ছিল এটি। thumb|left|গেভোভার এমিনের মূর্তি, প্রেমীদের উদ্যান, ইয়েরেভান thumb|রবার্ট বোগোসিয়ান গ্যাল্যারি ২০০৫ সালে, উপদেষ্টা অ্যালবার্ট বোগোসিয়ানের উদ্যোগে, বোগোসিয়ান ফাউন্ডেশন 'বোগোসিয়ান উদ্যান' প্রকল্পের মধ্যে দিয়ে উদ্যানের সংস্কারের কাজটি সম্পন্ন করে। গবেষণার এক বছর পর, ২০০৬ সালে, ফরাসি পরিকল্পক স্থাপত্যশিল্পী  পিয়ের রামবচ  নতুন প্রেমীদের পার্ক প্রকল্পটির নকশা উপস্থাপন করেন এবং ইয়েরেভানের সিটি কাউন্সিলের কাছ থেকে অনুমোদন লাভ করেন। পিয়ের রামবাক আর্মেনীয় ভূখণ্ডের সন্ধানে আর্মেনিয়াতে বহুবার গিয়েছেন এবং আর্মেনিয়ার মনোভাবের সাথে যথাযথ জাপানি প্রাকৃতিক দৃশ্য নির্মাণ নীতির সংমিশ্রণকে সক্ষম করার জন্য সর্বোত্তম সমাধানের সন্ধান করেছেন।  ২০০৫ এবং ২০০৮ সাল ধরে সম্পূর্ণরূপে পুনর্নবীকরণের পর, নভেম্বর ২০০৮ এ ইয়েরেভানের "প্রেমীদের উদ্যান" খোলা হয়েছিল। তবে, সম্পূর্ণরূপে পুনর্নবীকরণের পরও উদ্যানের সমস্ত অংশে হুইলচেয়ার করে ঘুরে দেখার সুবন্দোবস্ত করা নেই। অনেক বহিরঙ্গন আসন নিয়ে একটি ছোট ক্যাফে আছে।  উদ্যানে এছাড়াও রবার্ট বোগোসিয়ানের নামে একটি ছোট গ্যাল্যারি আছে, ২১৫ টি আসন এবং একটি মঞ্চ যার আয়তন ১০০ মিমি²। নিম্নলিখিত অনুষ্ঠানগুলি উদ্যানে অনুষ্ঠিত হয়:  আর্মেনিয়াতে সরকারি ছুটির দিন, জাতীয় ছুটির দিন এবং আর্মেনিয়ার উত্সবের উদ্‌যাপন।  দ্য গোল্ডেন অ্যাক্রোকট আন্তর্জাতিক চলচ্চিত্র উৎসবের চলচ্চিত্রের প্রদর্শনী   উন্মুক্ত বাতাসে বই পড়ার উৎসব  সঙ্গীত উৎসব  লাইভ কনসার্টের  প্রদর্শনী  ২০১০ সালে, স্থাপত্যশৈলী অশত আরামহান দ্বারা নির্মিত বিখ্যাত আর্মেনিয়ার কবি গেভরগ এমিন - এর মূর্তিটি উদ্যানে স্থাপন করা হয়েছিল। ২০১৪ সালে, জিন-মিশেল অথনি দ্বারা শিল্প উপস্থাপনা "অবসিডিয়ান হার্ট"  উদ্যানের মধ্যে উপস্থাপনা করা হয়েছিল। ১৯৮১ সাল থেকে মার্শাল বাগরামহান (মেট্রো স্টেশন) ভূগর্ভস্থ স্টেশনটি উদ্যানের উত্তরপশ্চিম কোণে অবস্থিত।   ঘটনা এবং পরিসংখ্যান  thumb|উদ্যান থেকে এক মনরম দৃশ্য   মোট এলাকা: ১.৬ হেক্টর।  সবুজ এলাকা: .১.০৫ হেক্টর।  গাছের সংখ্যা: ৩৭০  জলাশয়ের আয়তন: ০.১১ হেক্টর  ঝরনার সংখ্যা: ৪   তথ্যসূত্র   বিষয়শ্রেণী:ইয়েরেভানের উদ্যান বিষয়শ্রেণী:পৌর সার্বজনিক উদ্যান
আম্বলগ্রাম রেলওয়ে স্টেশন হল পূর্ব রেলওয়ে জোনের হাওড়া রেলওয়ে বিভাগের অধীন আহমদপুর-কাটোয়া লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার অম্বলগ্রামে অবস্থিত।  ইতিহাস  আহমেদপুর-কাটোয়া ন্যারো গেজ রেলপথ আহমেদপুর ও কাটোয়ার মধ্যে সংযোগ স্থাপন করে ১৯১৭ সালের ২৯ সেপ্টেম্বর ম্যাকলিওডের লাইট রেলওয়ে। ভারতীয় রেল ১৯৬৬ সালে ম্যাকলিওড অ্যান্ড কোম্পানির কাছ থেকে এই ন্যারো-গেজ রেলপথের কাজ গ্রহণ করে। ২০১৩ সালে এই ট্র্যাকটি বন্ধ করার আগে ১৯১৭ সালে রেলওয়ে বিভাগটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। রূপান্তরের কাজ ২০১৩ সালে শুরু হয় এবং ২০১৭ সালের প্রথম দিকে শেষ হয়। ২০১৮ সালের ২৪ শে মে অম্বলগ্রাম রেলওয়ে স্টেশন সহ ট্র্যাকটি জনসাধারণের জন্য পুনরায় খুলে দেওয়া হয়।   তথ্যসূত্র   বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৯১৭-এ ভারতে প্রতিষ্ঠিত বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ বিষয়শ্রেণী:১৯১৭-এ ভারতে চালু রেলওয়ে স্টেশন
সিডনি সুইনি (জন্মঃ ১৯৯৭) একজন মার্কিন অভিনেত্রী। তিনি ২০১৮ সালের টেলিভিশন ধারাবাহিকসমূহ এভরিথিং সাকস, দ্য হ্যান্ডমেইড'স টেইল, এবং শার্প অব্জেক্টস-এ অভিনয়ের জন্য স্মরণীয়। ২০১৯ সালে মুক্তিপ্রাপ্ত কোয়েন্টিন টারান্টিনোর চলচ্চিত্র 'ওয়ান্স আপন আ টাইম ইন হলিউড'-এ সিডনি অভিনয় করেছিলেন। সিডনি ২০২২ সালে প্রাইমটাইম এমি পুরস্কারের জন্য মনোনীত হয়েছিলেন দ্য হোয়াইট লোটাস (২০২১) নামক এইচবিও টেলিভিশন ধারাবাহিকে অভিনয়ের জন্য। তথ্যসূত্র  বহিঃসংযোগ    বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:লস অ্যাঞ্জেলেসের অভিনেত্রী